《屏居北郊自秋涉冬绝省人事触绪有感托之讽吟书云前一日缉成八章寓兴抒情非以言诗也 其二》
宋代·程公许

断梗得栖泊，高堂拥图书。中宵风露气，营我方寸躯。

静虑何易感，有衔莫能袪。今古一瞬息，智愚等丘墟。

战夺日相寻，死生互吞屠。念此耿无寐，推枕长嗟吁。

天理谅好还，人谋何可疏。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。